
Task 3

Safeguarding and working in complex situations – Case Study

Guidance;
Please ensure that you meet the National Occupational Standards and assigned Learning Outcomes for this task (see appendix 5 and 6 of the handbook). 

	Question:
Complete a critically reflective case study based on an assessment that you have undertaken with others, in your own area of work, concerning the safeguarding of either an adult or a child. You must demonstrate how the case relates to or could relate to safeguarding legislation, policies, strategies and procedures (including demonstrating an understanding of the interface between social services provision in Wales with the United Kingdom, the European Union (EU) and outside the EU). You must demonstrate your understanding of the integration of analysis in assessment, collaborative working and professional judgements in increasingly complex situations and the use of social work theories. You must refer to the specific dimensions of working in Wales. 


4000 words (+/- 10%: include your actual word count at the end of each section).

Byddaf yn cyfeirio at yr unigolyn yn y dasg hon gan ddefnyddio’r rhif 3. 

Mae 3 yn unigolyn benywaidd sydd yn byw mewn cartref gofal preswyl ers rhai blynyddoedd bellach. Er nad yw 3 yn unigolyn oedrannus, mae ganddi anghenion gofal a chefnogaeth sydd yn golygu ei bod angen gofal ar sail 24 awr. Yn anffodus, nid yw 3 yn medru cwrdd â’r anghenion yma yn annibynnol, oherwydd eu bod yn anableddau corfforol. Oherwydd hyn, mae’n ddibynnol ar gymorth a chefnogaeth gan ofalwyr i sicrhau bod ei anghenion wedi eu cwrdd. 

Oherwydd ei anableddau corfforol, mae symudedd 3 yn cael ei effeithio, sy’n golygu nad yw’n medru sefyll na cherdded. Felly, mae 3 yn ddibynnol a chefnogaeth offer symudedd, a gofalwyr i symud o’r gwely, cadair neu o ystafell i ystafell. Mae hyn yn rhwystredig iawn i 3, gan fod medru gwneud dros ei hun, cwrdd â’i anghenion ei hun a chynnal ei annibyniaeth yn bwysig iddi. 

Mae 3 yn o’r 1.3 miliwn o bobl yn y DU sydd wedi dioddef o Strôc, ac yn ffodus, wedi ei oroesi. Gellir strôc effeithio unrhyw un o’r boblogaeth, ond yn enwedig unigolion dros 65 oed, pob 3 munud. O fewn ardal Bwrdd Iechyd Betsi Cadwaladr, mae 15,435 o bobl sydd wedi goroesi strôc. Yn anffodus i 3, mae hi dal yn cael ei gweld o fewn risg o gael strôc arall, neu TIA (Transient Ischaemic Attack) oherwydd ei phwysau corfforol, ac oherwydd nad yw’n medru symud i wneud ymarfer corff. Mae’r strôc wedi effeithio ochr chwith o gorff 3, yn ogystal ag cyhyrau'r corff o’r stumog i lawr i’r thraed. Felly, er bod 3 wedi bod y cael ffisiotherapi, yn anffodus nid oes modd iddi gerdded eto neu symud yn annibynnol. Mae hyn yn rhwystredig iawn i 3, ac yn ei weld yn anodd derbyn hyn. 

Mae gan 3 deulu, sef mab a merch sy’n oedolion, ac wyrion ac wyresau. Mae’r plant yn byw yn yr ardal gyfagos i’r cartref. Mae ganddi berthynas agos gyda hwy, ond yn anffodus, nid oes gan y mab a’r ferch berthynas dda gyda'i gilydd. Er hyn, mae 3 yn ymfalchïo yn ei pherthynas gyda’i phlant, ac yn cael cyswllt rheolaidd gyda hwy. Roedd 3 wedi cael ysgariad o’i gwr rhai blynyddoedd cyn symud i’r cartref, felly nid oes ganddi gyswllt gyda thad ei phlant. Er hyn, mae gan y plant berthynas a chyswllt gyda’u rhieni. 

Mae 3 hefyd mewn perthynas gyda gwryw sy’n byw mewn sir wahanol i’r un mae 3 yn byw ynddi, ac roedd mewn perthynas gydag ef cyn iddi symud i’r cartref. Mae 3 yn ymfalchïo yn ei pherthynas, ac yn cyfleu yn aml, ei chariad a’i theimladau tuag ato. Mi roedd 3 yn arfer byw gydag ef cyn dioddef y strôc, felly mae’r newid yn iechyd ac annibyniaeth 3, wedi cael effaith ar eu perthynas gan olygu eu bod yn byw ar wahân, a gyda llai o gyswllt nag yr hyn yr oeddent yn arfer ei gael. Yn anffodus, nid oedd partner 3 mewn sefyllfa lle'r oedd yn medru cynnig gofal a chefnogaeth iddi yn ei chartref ei hun, oherwydd bod ganddo ef ei anghenion iechyd ei hun ac felly ddim mewn sefyllfa i fod yn gofalu, hyd yn oed gyda phecyn gofal cartref. 

Er hyn, mae partner 3 yn ymweld ag hi yn rheolaidd, ac yn cadw cyswllt dros y ffon pan nad yw’n medru bod yn bresennol yn y cartref. Mae cynnal y berthynas yma’n bwysig iawn i 3, gan ei bod eisiau bod yn rhan o’r bartneriaeth gariadus a byw bywyd mor ‘normal’ a phosib. Mae gan ‘normal’ ystyr wahanol i bawb, ond ‘normal’ i 3 ydi medru parhau i gynnal perthnasoedd a chael ei annog i fod yn rhan a chyfrannu i gymdeithas. 

Mae 3 bellach yn y cartref presennol ers tair blynedd. Mae’r cartref yn yr un pentref ag ble mae’r ferch yn byw, a rhyw 8 milltir o ble mae’r mab wedi ymgartrefu. Er mwyn ariannu ei lleoliad yn y cartref, fe ddaru 3 werthu ei chartref. Prynwyd y cartref gan ei phab drwy drefniant preifat. Felly, mae 3 wedi bod yn hunan-ariannu ei lleoliad tan yn ddiweddar, gan fod ei chyllideb yn uwch nag £50,0000 yn unol â gofynion Deddf Gwasanaethau Cymdeithasol a Llesiant (2014) sy’n nodi yn Rhan 4 a 5 o’r Cod Ymarfer ei fod yn ddyletswydd ar unigolion i dalu yn llawn neu gyfrannu tuag at gost eu gofal, boed hynny mewn cartref preswyl, neu ar y gymuned. Ar ôl 12 wythnos o fyw yn y cartref, roedd asedau 3 yn cael eu cysidro yn rhan o’r asesiad ariannol. Felly, fe ddaru 3 benderfynu gwerthu ei thŷ yn unol ag hyn. Golygai hyn bod gan 3 fwy nag £50,000 yn ei chyfrif banc, yn ogystal ag beth oedd ganddi yn barod mewn cynilion ac incwm misol. 

Fe ddaru 3 ymgartrefu yn y cartref preswyl presennol ychydig fisoedd cyn i firws a chyfnod clo Covid19 ddod i rym yng Nghymru a ledled Y Deyrnas Unedig. Yn ystod y cyfnod clo, nid oedd preswylwyr mewn cartrefi gofal yn cael ymweliadau o fewn yr adeilad, ac felly roedd rhaid trefnu i deuluoedd ymweld yn yr awyr agored, drwy’r ffenestr neu drwy sgrin. Yn sefyllfa 3, roedd hi’n cael ymweliadau i’r ffenestr (Parliament UK, 2021). Oherwydd problem clyw a symudedd, nid oedd 3 yn mwynhau hyn oherwydd nad oedd yn medru clywed ei theulu yn glir yn siarad ac yn cyfathrebu gyda hi. Roedd yn rhwystredig iawn i 3, ac yn cael cryn effaith ar ei iechyd meddwl. 

Yn ystod yr amser yma, roedd gan fab 3 ei cherdyn banc a mynediad i’w chyfrif banc. Oherwydd y rheolau llym, nid oedd 3 yn medru gadael y cartref i dynnu arian parod allan nag i fynd i’r banc ei hun. Nid oedd gan y mab “Lasting Power of Attorney”, nag wedi arwyddo unrhyw gytundeb drwy’r banc megis ffurflen “Mandate” er mwyn bod wedi ei enwi ar y cyfrif a gyda hawl y swyddogol i ddefnyddio'r cyfrif. Byddai “Mandate” yn ffordd ddiogel a swyddogol o ddelio gyda’r arian, yn ogystal â bod a’r awdurdod i wneud taliadau a defnyddio’r arian (Telleroo, 2023). Roedd 3 wedi ymddiried a rhoi ei ffydd yn ei mhab yn answyddogol er mwyn delio gyda’r materion ariannol ar ei rhan. 

Cefais ddod ar wybod o’r wybodaeth a’r cefndir a adroddir uchod wrth i mi ddechrau gweithio gydag 3, ac roedd hyn flwyddyn a hanner wedi iddi symud i’r cartref. Felly erbyn hyn rwyf wedi gweithio gyda hi am ychydig dros ddwy flynedd, ac wedi adeiladu perthynas cadarnhaol gyda hi yn yr amser yma. Wrth i mi ddod i’w hadnabod yn fwy, nid oedd gennyf unrhyw bryderon ynglŷn ag cof 3, ac o’r gred bod ganddi gwepiaist meddyliol llawn i fod yn gwneud penderfyniadau ynglŷn â’r cartref, ei gofal a'i materion ariannol.

Gan drafod gydag 3 mewn yn adolygiad, roeddwn yn cyfeirio at fath Kolb (1984) o ymarfer drwy adlewyrchu. Roedd 3 wedi rhannu gyda mi o’r cychwyn, bod y mab yn delio gyda’i materion ariannol yn answyddogol. Gan gyfeirio at “Concrete experience”, roedd yn defnyddio fy mhrofiad i roi cyngor i 3, gan nodi'r hyn oedd yn digwydd, sut oeddwn i a 3 yn teimlo a beth oeddwn yn ei feddwl. Gan wneud hyn, roeddwn yn medru rhoi cyngor i 3, megis; awgrymu ei bod yn cael sgwrs gyda’r mab i roi trefniant swyddogol mewn lle gyda’r banc, ac awgrymu eu bod yn llenwi ffurflen er mwyn cael “Lasting Power of Attorney” fel bod gan mab 3 gyfrifoldebau yn gyfreithiol. Drwy wneud hyn, roedd rhaid bod yn ofalus nad oeddwn yn rhoi pwysau ar 3, ond bod y cyngor yn drwyadl ac yn diogelu 3. Yn anffodus, nid oedd 3 yn cytuno ac yn hapus efo’r trefniant oedd mewn lle. Felly, gan gyfeirio at “Reflective observation”, roedd hyn yn gwneud i mi gwestiynu os oedd 3 yn gwneud y penderfyniad iawn, er bod penderfyniad 3 yn mynd yn erbyn fy egwyddor bersonol i o ran ei diogelu a phrosesau cyfreithiol. Ond, ar y llaw arall, roeddwn yn hapus fy mod wedi trafod y mater gydag 3 fel ei bod yn gwybod fy mod yn gofalu amdani a bod ei lles gorau yn ganolog i fy ymarfer. Yn hyn, gan gyfeirio at “Abstract Conceptualisation” , roeddwn yn meddwl am be fuasai wedi gallu cael ei wella yn y sgwrs, a be y buaswn yn medru ei newid. Er mwyn gwneud hyn, cefais sgwrs gyda fy rheolwr llinell a rhannu fy mhryderon, Fe wnes egluro fy mod wedi rhoi cyngor i 3, ond bod 3 ddim am ymyrryd gyda’r cyngor. Fe ddaru fy rheolwr llinell fy nghymeradwyo, a fy annog i recordio’r sgwrs yn llawn ar y system fel ei fod yn glir ac yn drylwyr, pe bai unrhyw bryderon yn codi yn y dyfodol. Pan y buaswn eisiau mynd i adolygu achos 3 eto mewn 6 mis, roeddwn yn teimlo bod y Sylfaen wybodaeth gennyf er mwyn cynnal sgwrs, ac y cyngor oeddwn wedi ei dderbyn wedi llywio’r ymarfer er mwyn sicrhau bod y wybodaeth, yn ogystal a’r asesiad yn drylwyr ac yn sicrhau asesiad person ganolog, gan gyfeirio at “Active Experimentation”.

Ychydig dros 5 mis ers yr adolygiad diwethaf, fe dderbyniais alwad ffon gan rheolwr cartref preswyl lle mae 3 yn byw. Ar yr amser, roeddwn mewn sesiwn goruchwyliaeth gyda fy rheolwr. Fe rannodd y rheolwr bod ffon symudol 3 wedi mynd ar goll, a bod dim modd dod o hyd iddo yn unlle. Fe aeth ymlaen i ddweud bod hyn wedi digwydd o’r blaen hefyd, ac bod y ffôn wedi mynd ar goll y ddau dro, yn honedig ar ôl i merch 3 fod yn ymweld ag hi. Roedd y rheolwr yn honni bod pryderon ganddi bod y ffon yn cael ei ddwyn er mwyn cael cod y buasai’n cyrraedd y ffon drwy neges destun I gael mynediad i gyfrif banc 3. Dywedai’r rheolwr bod merch 3 wedi gofyn wrth ei Mhâm am fenthyg pres yn y gorffennol, ac wedi medru gwneud “transfer” dros y ffôn gan ddefnyddio cod dros neges destun. 

Felly, gan bod y ffon ar goll ac bod pres wedi cael ei fenthyg o’r blaen yn defnyddio y cod, fe wnes ofyn i fy rheolwr beth oedd y gorau i’r rheolwr cartref wneud. Fe ddaru gynghori ei bod angen gyrru Adroddiad Diogelu draw, ac hynny yn nodi pob pryder. Yn unol a gofynion ac gweithredoedd diogelu yr awdurdod, ac fy nhîm, fe wnes rannu copi o’r ffurflen Adroddiad Diogelu Bwrdd Diogelu Gogledd Cymru gyda’r cartref. Mae’r ffurflen hon wedi ei chreu ar gyfer y 6 awdurdod ac Bwrdd Iechyd Betsi Cadwalader yng Ngogledd Cymru er mwyn adrodd ar bryderon, digwyddiadau ac honiadau diogelu oedolion. Drwy ddefnyddio y ffurflen hon, caiff y digwyddiad neu honiad ei adrodd yn drwyadl, ac gyda’r manylion cywir i Wasanaethau Cymdeithasol (North Wales Safeguarding Board, 2019). Yn unol a Rhan 128 o’r Ddeddf Gwasanaethau Cymdeithasol a Llesiant (2014) mae’n ddyletswydd i hysbysebu ac adrodd pryderon diogelu. 

Yn dilyn derbyn y ffurflen, fe gafodd ffeil “Adult at Risk” ei agor ar y ffeil. Yn unol a Rhan 7 o’r Ddeddf Gwasanaethau Cymdeithasol a Llesiant (2014), mae’n ofynnol i awdurdod lleol ddelio gydag adroddiadau diogelu yn unigol, er mwyn sicrhau bod oedolion mewn risg yn cael eu diogelu, yn unol a Gweithdrefnau Diogelu Cymru (2019). 

Yn y sefyllfa hon, roedd 3 yn cael ei amddiffyn a’i chysidro fel oedolyn yn wynebu risg oherwydd ei bod yn “(b) y mae arno anghenion am ofal a chymorth (p’un a yw’r awdurdod yn diwallu unrhyw un neu rai o’r anghenion hynny ai peidio)” yn unol a Adran 7, Rhan 126 o’r Ddeddf Gwasanaethau Cymdeithasol a Llesiant (2014). Mae 3 yn derbyn gofal 24 awr mewn cartref, ac hynny wedi ei ariannu gan yr awdurdod leol. Hyd yn oed os nad y buasai’r lleoliad yn cael ei ariannu gan yr awdurdod leol, buasai’n ddyletswydd ar y cartref i adrodd y pryderon diogelu yn yr un modd. Os y buasai’r unigolyn yn byw yn Lloegr neu tu allan i Gymru ond ym Mhrydain, ac yn cael ei ariannu gan Gymru yn nodedig ar ei breswylfa arferol er enghraifft, byddai’n ddyletswydd arnynt yn yr un modd yn unol ag Care Act (2014). 

Ar ol derbyn adroddiad diogelu, yn unol a Rhan 126(2), roedd yn ofynnol i mi wneud Ymholiadau Rhan 126(2). Er mwyn cydymffurfio ac gofynion amserol y Tîm Diogelu yr awdurdod, roedd yn ofynnol i mi wneud hyn o fewn 7 diwrnod o dderbyn yr adroddiad. Felly, fe wnes drefnu ymweliad i weld 3. 

Y pryderon oedd wedi eu adrodd oedd bod ffôn symudol 3 wedi mynd ar goll ar ôl i'w merch ymweld, ac bod staff wedi chwilio am y ffôn a nid doedd unman i'w weld. Roedd yn meddwl bod ei merch wedi ei gymryd fel y mae hi wedi ei wneud o'r blaen. Roedd pryderon hefyd bod arian yn cael ei dynnu allan a’i symud i gyfrifon gwahanol, heb bod 3 yn ymwybodol gan nad yw’n derbyn datganiadau o’i chyfrif ers dros flwyddyn. 

Felly fe wnes asesu ac hel gwybodaeth a sail Theori Systemau (Bronfenbrenner, 1977). Mae System Ecolegol wedi ei rannu y 5 rhan, sef; 

The Microsystem 

Gan ganolbwyntio ar systemau agosaf 3, fe wnes holi am ei pherthnasoedd, hynny yw; ei phlant, ei wyrion wyresau ac ei phartner. Fe wnes holi hefyd am y cartref, y staff ac y gymuned leol. Drwy wneud hyn, fe ddaru 3 rannu gwybodaeth. Roeddwn yn sicrhau fy mod yn gofyn cwestiynau pen agored, fel bod hyn rhoi cyfle i 3 ymadrodd yn llawn ac yn ddi-ben. 

Fe ddaru 3 gychwyn gan sôn am yr hyn oedd wedi digwydd, gan ddweud bod ei ffon wedi mynd ar goll. Yn syth, fe ddaru 3 rannu ei bod yn meddwl mai ei merch oedd wedi ei ddwyn, gan hefyd rannu bod gan y ferch broblem cyffuriau ac alcohol, ac wedi gofyn yn y gorffennol am arian gan ei Mham. Ar yr un adeg, fe ddaru 3 rannu bod y ferch wedi cymryd mwy o bres nag yr oedd 3 wedi cytuno iddi gael. Yn syth, fe wnes gwestiynu; i pa ddefnydd oedd yr arian? Oes gan y ferch blant ei hun? Oes tystiolaeth o’r hyn sy’n cael ei honni? 

Roedd 3 yn rhannu gwybodaeth yn rhwydd, ac ar adegau nid oedd angen i mi ofyn cwestiynau er mwyn hel gwybodaeth. Mae perthnasoedd 3 yn bwysig iawn iddi, ac felly, roedd yn anodd i 3 ar adegau i rannu gwybodaeth gan ei bod yn emosiynol. Ar un law, roedd 3 eisiau rhannu ei phryderon, ond ar y law arall, nid oedd 3 yn siŵr beth oedd y gorau i’w wneud, gan ei bod yn ofn chwalu perthynas gyda’i merch. Er mwyn cyffyrddi 3, fe wnes sicrhau mai ymholiadau yn unig yr oeddwn i yn ei wneud ar hyn o’r bryd. 

The Mesosytem 

O’r wybodaeth fe ddaru 3 ei rannu, roedd yn rhaid ystyried y problemau a’r gwrthdaro oedd yn codi, a all gael effaith negyddol. Roedd yn holl bwysig bod y problemau hyn yn cael eu nodi a’u trafod, er mwyn sicrhau bod y wybodaeth yn drylwyr ac amlinellu prif broblemau oedd yn codi.

Roedd modd i mi fod yn glir o’r hyn roedd yn pryderu 3, ac cael rhagor o wybodaeth am y digwyddiad, yn ogystal ag cefndir a chyd-destun. Yr hyn yr oedd yn anodd oedd bod 3 eisiau cael sgwrs a rhannu’r pryderon, ond eto yn dal yn nol ac yn ail-feddwl ar adegau gan ei bod yn pryderu’n fawr ei bod am golli perthynas a’i phlant. 

Drwy ymarfer beirniadaeth broffesiynol, roeddwn yn gorfod bod yn hynod ofalus bod yr hyn yr oeddwn i efallai yn deimlo’n bersonol am y sefyllfa, ddim yn gwrthdaro a fy egwyddor broffesiynol, ac felly fy mod ddim yn creu sefyllfa o rhagfarn. Roedd yn gorfod bod yn wyliadwrus fy mod yn parchu dymuniadau 3, gan wneud penderfyniad broffesiynol oedd yn mynd i’w grymuso ac bod o gyngor iddi wneud penderfyniad (Taylor a Whittaker, 2019). 

The Exosysytem, The Macrosystem and The Chronosystem

Felly, gan gysidro y wybodaeth a gasglwyd, fe es ymlaen i drafod y pryderon roedd yn codi mewn manylder gydag 3, gan sôn am yr hyn y buaswn yn medru ei wneud. Pwrpas yr ymholiadau yn unol a rhan 126(2) ydi i gasglu gwybodaeth a thystiolaeth, ac gwneud penderfyniad ar sail hynny, os oes angen cymryd cam pellach, ac felly pa gamau i’w cymryd. Roedd yn holl bwysig sicrhau fy mod yn ymarfer beirniadaeth broffesiynol, gan ysgogi ac cefnogi 3 i wneud y penderfyniad gorau iddi hi yn y sefyllfa hwn.  Yn yr un modd, roeddwn angen defnyddio y wybodaeth yr oeddwn wedi ei gasglu, gan ystyried gwasanaethau eraill y buasai’n medru dod yn rhan o’r ymchwiliad a sicrhau bod yr pryderon yn cael ei ymchwilio ym mhellach, ac i sicrhau bod 3 yn cael atebion. Ond yn yr un modd, bod 3 yn teimlo’n gyfforddus, ac yn teimlo mewn rheolaeth o’r penderfyniad yr oedd hi’n ei wneud. 

Gan ddefnyddio barn proffesiynol, ac gan ystyried yr hyn oedd wedi codi fel pryderon diogelu, fe wnes awgrymu i 3 y buasai’n ddefnyddiol cysylltu gyda’r Heddlu, er mwyn gwneud ymchwiliad pellach ac hel tystiolaeth. Fe wnes egluro y buasai modd gwneud “Police National Computer Checks” (PNC), yn unol a Rhan 124(5) Deddf Ymddygiad Gwrth-Gymdeithasol, Trosedd a Heddlu 2014, er mwyn casglu rhagor o wybodaeth ynglŷn a’r ferch a gweld os oedd unrhyw wybodaeth ar ffeil os yr oedd yn euog o droseddau, yn cael rhybudd, neu'n cael rhybudd. Buasai hyn yn rhoi mwy o sgôp i’r achos, ac yn ein cefnogi ni fel gwasanaeth. Yn anffodus, fe ddaru 3 wrthod ar y pryd, ac gofyn i mi fynd yn nol i’w gweld.

Er mwyn parchu dymuniad 3, fe es yn nol i’w gweld o fewn 3 diwrnod o’r ymweliad cyntaf. Roedd y pryderon yn amlwg wedi bod yn poeni 3, ac ar yr ail ymweliad, roedd i weld yn llawer mwy ofnus ac pryderus o gymharu a’r tro cyntaf. Y tro hwn, fe wnes sicrhau fy mod yn bod yn glir ac onest gyda 3, gan ymarfer barn broffesiynol ond bod yn berson ganolog, fel bod 3 yn cael bod mewn rheolaeth ac yn teimlo bod ganddi yr holl wybodaeth i wneud penderfyniad. Roeddwn yn ymwybodol bod hyn yn fater dwys I 3, ac felly roeddwn yn bod yn wyliadwrus o’r iaith yr oeddwn yn ei ddefnyddio heb fod yn rhy gymhleth, yn ogystal ac adlewyrchu ar y wybodaeth oeddwn wedi ei gasglu er mwyn dadansoddi yn drwyadl ac yn fesurol. Drwy wneud hyn, roedd modd I mi wneud penderfyniad ac ysgogi 3 I wneud penderfyniad ar sail hwnnw, gan weithio mewn partneriaeth gyda 3 a’r staff yn y cartref roedd yn cefnogi 3 (Carnwell a Buchanan, 2004). 

Ond, fe ddaru 3 rannu gwybodaeth newydd, ac fe ddaru hyn newid y ffordd roedd fy mhenderfyniad ar sail beirniadaeth broffesiynol yn cael ei gwmpasu. Roedd gan 3 rhagor o wybodaeth ynglŷn a’i mhab, ac ei ymateb i’r ffaith bod adroddiad diogelu wedi ei yrru i Wasanaethau Cymdeithasol. 

Rhannwyd y canlynol gan 3, a’i ddadansoddi;

· Mab 3 wedi bod mewn cyswllt a’r cartref amryw waith o fewn 24 awr i ddweud nad oedd yn hapus bod adroddiad diogelu wedi ei yrru i Gwasanaethau Cymdeithasol.
· Mab 3 yn pwyso ar 3 i beidio a mynd a’r mater ym mhellach ac y buasent yn delio a’r mater fel teulu.

Yn ystod y sgwrs, fe ddaru 3 rannu datganiadau banc yr oedd ganddi ers dros flwyddyn. Fe wnes edrych ar y datganiadau banc, ac roedd y wybodaeth a gafodd ei ddadansoddi yn codi pryderon unwaith eto. Roeddwn yn nol ar y rhan Mesosystem erbyn, gan ystyried bod gwybodaeth newydd yn dod i’r fei ac mwy o wrthdaro. Yn anffodus, roedd pryderon ynglŷn a’r mab, a’i ddefnydd o arian Mam heb ei chaniatâd. 

Felly, o gysidro hyn, roedd fy mhryderon yn cael eu uchafu ac roedd rhaid ail ddadansoddi y data er mwyn gwneud penderfyniad ar sail barn broffesiynol. Roeddwn yn pryderu am lesiant 3, gan fy mod yn teimlo ar un law ei bod yn cael ei anfanteisio ac bod rhaid I’r Heddlu ymchwilio ym mhellach, ond hefyd yn pryderu am ei pherthynas. 

Gan gysidro y wybodaeth, a dadansoddi y pryderon, fe wnes rhoi y cyngor canlynol er bron 3. Drwy ddefnyddio iaith clir, ac iaith dealladwy i 3, fe wnes egluro beth y fuasai’r broses diogelu ac yr hyn y buasem yn medru ei wneud i’w chefnogi. Y man cychwynnol buasai I gael Cyfarfod Strategaeth, ble buasai modd cael cyfarfod neu thrafodaeth yn defnyddio y gwybodaeth a gasglwyd o’r ymholiadau S126(2). Yn ystod y cyfarfod neu drafodaeth, mae modd i’r asiantaethau priodol fod yn rhan, yn y sefyllfa hwn; yr Heddlu, Gwasanaethu Cymdeithasol, y cartref ac unrhyw asiant neu unigolyn arall. Drwy gydol y broses strategaeth, mae'n bwysig bod ymarferwyr yn cadw meddwl agored ac ddim rhag-farnu “a yw'r oedolyn wedi'i gam-drin a'i esgeuluso neu'r rhan a chwaraeir gan y teulu neu'r gofalwr”. Yr hyn sy'n bwysig yw bod digon o wybodaeth yn cael ei neu wedi cael ei gasglu er mwyn ffurfio barn gychwynnol a thrafodaeth. Mae’r penderfyniad a wneir yn aml-asiantaethau, yna’n seiliedig ar y wybodaeth a’r dystiolaeth a gesglir, er mwyn gwneud penderfyniad sydd er lles gorau ac yn ganolog i’r unigolyn, gan gysidro eu dymuniadau bob amser, yn unol a Adran 3, Rhan 1 o Weithdrefnau Diogelu Cymru (2021). 

Wedi i mi roi y dewis ger bron 2 i wneud y penderfyniad, fe ddaru wrthod i’r ymchwiliad fynd ym mhellach nag yr ymholiadau S126(2). Yn unol a Deddf Capasiti Meddyliol (2005), nid oedd gennyf unrhyw ddadl nad oedd gan 3 y capasiti i wneud y penderfyniad, ac roeddwn o’r farn fy mod wedi rhoi’ wybodaeth ac ysgogi 3 i wneud y penderfyniad. Gan bod 3 gyda’r capasiti llawn I wneud y penderfyniad, nid oedd gennyf hawl I fynd yn erbyn hyn. Er roedd hyn yn anodd iawn, oherwydd bod fy egwyddorion proffesiynol yn gwrthdaro a phenderfyniad 3 o beidio mynd ymlaen a’r ymchwiliad. Roeddwn yn teimlo bod gennyf gwestiynau i’w hateb, ac bod y broblem yn dal yr un mor bryderus a’r man cychwynnol. Gan bod yr Heddlu yn ymwybodol o’r adroddiad diogelu, fe wnes eu hysbysebu bod 3 yn dymuno I’r ymchwiliad ddod I ben yn Dilyn yr ymholiadau 126(2). Mae gan y heddlu, fel minnau, ddyletswydd i amddiffyn y cyhoedd ac unigolion bregus, roedd yn rhaid parchu dymuniad 3 a peidio mynd ymlaen a’r ymchwiliad. Roedd hyn yn cael ei nodi ar ffeil, fel os oedd unrhyw bryderon neu adroddiad yn cael ei dderbyn eto, bod modd i’r wybodaeth fod ar record ac yn glir. 

Roedd defnyddio y model Bronfenbrenner (1977) yn ddefnyddiol iawn, gan bod modd casglu gwybodaeth yn ogystal a dadansoddi gwybodaeth oedd yn ymwneud ac sefyllfa cymhleth wedi bod yn ymarferol ac yn glir. Roedd yn golygu bod 3 yn ganolog i’r sgwrs, ac yn sicrhau bod 3 yn cael y cyfle i gyfathrebu hyd at gorau ei gallu, ond hefyd yn medru trin a thrafod yr holl gysylltiadau sydd ganddi yn ei bywyd, ac yn hynny yn ddi-ben os oedd angen. Roedd yn holl bwysig i 3 fod yn ganolog i’r sgwrs, er mwyn iddi deimlo mewn rheolaeth, ac i sicrhau bod ei llais yn cael ei glywed, sy’n cydymffurfio ag egwyddorion y Ddeddf Gwasanaethau Cymdeithasol a Llesiant (2014). Yn ogystal a hyn, drwy ddefnyddio’r wahanol elfennau o’r model, roedd modd adlewyrchu ar un i gymharu a’r un arall, gan adlewyrchu ar y wybodaeth, gwneud cysylltiadau, yn ogystal a amlinellu unrhyw wrthdaro ac unrhyw bryderon eraill oedd yn codi. Hefyd, roedd modd mynd yn nol ac ymlaen i wahanol rannau o’r model drwy gasglu gwybodaeth, os oedd themâu neu elfen benodol i’r wybodaeth oedd yn cael ei rannu yn ffitio yn well mewn un elfen o’r model i’r gweddill. Mae’r model fel arfer yn cael ei defnyddio mewn Gwaith Cymdeithasol gydag plant, ond roeddwn yn teimlo ei fod yn un defnyddiol hefyd i’w ddefnyddio mewn achos cymhleth megis achos 3. 

Wrth adlewyrchu ar yr achos diogelu uchod, rwyf wedi cyfeirio at fodel SHARE, gan Kirwin a Mclean (2018). 

S - See
Er bod 3 wedi penderfynu nad oedd eisiau mynd a’r ymchwiliad ym mhellach, roedd yn meddwl am yr hyn y buaswn wedi medru ei weld petai’r dystiolaeth wedi ei ymchwilio gan yr Heddlu. Gelli yr achos fod wedi bod yn mynd i’r llys, ble y buaswn wedi bod yn rhan o achos llys am y tro cyntaf. Buaswn wedi gallu cael y cyfle i ysgrifennu achos llys, ac dilyn gweithdrefnau llys. Mi fuasai’r sefyllfa wedi gallu bod yn wahanol iawn os y buasai 3 heb gapasiti meddyliol, gan y buasai’n rhaid mynd drwy’r Court of Protection ac mi fyddai’n rhaid i’r Care Council for Wales gael eu hysbysebu o hyn (Aldridge, 2019). Ar y law arall, mi fuaswn hefyd wedi gweld yr effaith y buasai hyn wedi medru ei gael ar 3, gan oedd risg i’w iechyd meddwl a’i iechyd chorfforol ddirywio os y buasai’n gorfod bod o ‘dan bwysau i fynd mlaen a’r ymchwiliad. 

H - Hear
Yr hyn yr oeddwn yn ei glywed oedd y cwestiynau, megis; Pam bod 3 wedi gwneud y penderfyniad yma? Roeddwn y rhesymu gyda 3, ac ei chyffyrddi bod y penderfyniad yn ddewisol iddi. Roedd hyn yn anodd gan ei fod yn mynd yn erbyn fy egwyddor ac chredoau bersonol i (Beckett, 2013), ond yn yr un modd, roedd gan 3 y dewis ei hun ac nid oedd gennyf hawl mynd yn erbyn hyn yn unol a Deddf Capasiti Meddyliol (2005). Oeddwn i hefyd wedi derbyn cyngor yn ystod goruchwyliaeth i adrodd ac recordio’r holl wybodaeth ac ymweliadau ar ffurflen “Enquiry Form” ar y system, yn unol a gofynion y Tîm Diogelu adrannol. 

A – Action,  R – Reading and Evaluation 

Felly, o’r ymholiadau wnes i wneud gydag 3, roeddwn yn teimlo bod gennyf dal ddyletswydd i amddiffyn 3 ac i ymyrryd. Felly, fe ddaru ni weithio cynllun “De-escalation Plan” er mwyn rhoi gweithredoedd mewn lle i atal hyn rhag digwydd yn y dyfodol. Roedd hyn er mwyn sicrhau bod 3 yn gallu symud ymlaen hefyd, ac fy mod wedi gwneud fy ngorau i amddiffyn 3 yn y tymor hir, gan ddefnyddio technegau oedd yn addas ar gyfer 3 a'r sefyllfa, fel gwrando gweithredol, aralleirio, dilysu, ail-fframio, neu gynnig dewisiadau (Jackson , 2021).

Cynllun;

· Adolygu pob 3 mis
· Cerdyn banc i’w gadw ‘dan glo gan y cartref ‘dan ganiatâd 3
· 3 i gael “Lasting Power of Attorney” drwy’r cyfreithwyr 
· 3 i gael datganiadau banc drwy’r post 

Er mwyn parhau i weithio ar yr achos mewn modd oedd yn gweithio i 3, roedd hyn yn mynd i sicrhau ei bod yn cael ei monitro a’i adolygu bob tri mis ac yn gall cael sgwrs gyda fi ym mhob sesiwn. Roedd y camau hyn a nodwyd uchod i sicrhau bod iechyd meddwl ac llesiant 3 yn cael ei gwrdd, ac ei bod yn cael llais a rheolaeth dros ei gofal ei hun (Crawford a Walker, 2008). Yn yr un modd, oedd cael “Lasting Power of Attorney” drwy’r cyfreithwyr yn sicrhau bod holl faterion ariannol ac asedau 3 yn cael eu delio gydag drwy ffurf cyfreithiol (AGE UK, 2021).

Ar ddiwedd yr ymholiadau, cafodd yr achos diogelu ei gau i’r awdurdod ac i’r adran Gwasanaethau Cymdeithasol, ond mae achos 3 yn parhau i fod yn agored ac yn derbyn gofal a chefnogaeth hir dymor.  

4,539 o eiriau 

